ระเบียบการท่าเรือแห่งประเทศไทยระเบียบการท่าเรือแห่งประเทศไทยว่าด้วยการจดทะเบียนผู้รับเหมาก่อสร้างพ.ศ. ๒๕๕๗[๑] โดยที่เป็นการสมควรปรับปรุงระเบียบว่าด้วยการจดทะเบียนผู้รับเหมาก่อสร้างเพื่อคัดเลือกคุณสมบัติของผู้รับเหมาก่อสร้างที่จะเข้าเสนอราคาให้มีความถูกต้องและเหมาะสมกับสภาวการณ์ปัจจุบัน อาศัยอำนาจตามความในมาตรา ๒๔ มาตรา ๒๙ วรรคแรก (๑)และวรรค ๒ แห่งพระราชบัญญัติการท่าเรือแห่งประเทศไทย พ.ศ. ๒๔๙๔ผู้อำนวยการการท่าเรือแห่งประเทศไทย จึงให้วางระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบการท่าเรือแห่งประเทศไทย ว่าด้วยการจดทะเบียนผู้รับเหมาก่อสร้างพ.ศ. ๒๕๕๗ข้อ ๒ ให้ใช้ระเบียบนี้ตั้งแต่วันถัดจากวันประกาศเป็นต้นไปข้อ ๓ นับแต่วันใช้ระเบียบนี้ให้ยกเลิก๓.๑ ระเบียบการท่าเรือแห่งประเทศไทยว่าด้วยการจดทะเบียนผู้รับเหมาก่อสร้าง พ.ศ. ๒๕๔๓๓.๒ ระเบียบการท่าเรือแห่งประเทศไทย ว่าด้วยการจดทะเบียนผู้รับเหมาก่อสร้าง(ฉบับที่ ๒) พ.ศ. ๒๕๔๔๓.๓ ระเบียบ คำสั่ง ประกาศหรือหลักปฏิบัติอื่นใดที่ขัดหรือแย้งกับระเบียบนี้ข้อ ๔ ในระเบียบนี้กทท. หมายความว่าการท่าเรือแห่งประเทศไทยผู้อำนวยการ หมายความว่าผู้อำนวยการการท่าเรือแห่งประเทศไทยเจ้าหน้าที่พัสดุ หมายความว่าเจ้าหน้าที่ซึ่งมีหน้าที่เกี่ยวกับการพัสดุ หรือผู้ที่ได้รับการแต่งตั้ง หรือได้รับมอบหมายจากผู้อำนวยการการท่าเรือแห่งประเทศไทยให้มีหน้าที่หรือปฏิบัติงานเกี่ยวกับการพัสดุตามระเบียบการท่าเรือแห่งประเทศไทยว่าด้วยการพัสดุผู้รับเหมาก่อสร้าง หมายความว่าบุคคลธรรมดา ห้างหุ้นส่วน หรือนิติบุคคลซึ่งมีความประสงค์จะผูกนิติสัมพันธ์กับการท่าเรือแห่งประเทศไทยเกี่ยวกับการก่อสร้างทั้งการจ้างทำของ หรือจ้างแรงงานผู้รับเหมาจดทะเบียน หมายความว่าผู้รับเหมาก่อสร้างที่ได้ผ่านการพิจารณาคุณสมบัติและได้รับหนังสือสำคัญจากคณะกรรมการพิจารณาการจดทะเบียนผู้รับเหมาก่อสร้างหนังสือสำคัญ หมายความว่าหนังสือที่ออกให้แก่ผู้รับเหมาก่อสร้างเพื่อแสดงว่าเป็นผู้รับเหมาจดทะเบียนตามระเบียบนี้แล้วข้อ ๕ ให้ผู้อำนวยการเป็นผู้รักษาการตามระเบียบนี้และมีอำนาจในการออกคำสั่ง ประกาศ หรือหลักปฏิบัติเพื่อให้เป็นไปตามระเบียบนี้รวมทั้งเป็นผู้มีอำนาจในการวินิจฉัยชี้ขาดกรณีที่มีปัญหาเกี่ยวกับการดำเนินการตามระเบียบนี้ และให้ถือเป็นที่สุดหมวด ๑ประเภทและชั้นของผู้รับเหมาก่อสร้าง ข้อ ๖ ผู้รับเหมาก่อสร้างแบ่งเป็น ๓ ประเภทดังนี้๖.๑ งานทาง๖.๒ งานอาคาร๖.๓ งานไฟฟ้าข้อ ๗ ผู้รับเหมาก่อสร้างงานทางได้แก่ ผู้ที่รับดำเนินการงานต่าง ๆ ดังนี้๗.๑ งานถนน ได้แก่ งานก่อสร้าง ปรับปรุง หรือบูรณะถนนลูกรังถนนลาดยางแอสฟัลด์ ถนนคอนกรีต รวมทั้งสิ่งก่อสร้างอื่น ๆ ที่สร้างขึ้นเพื่อประโยชน์ใช้สอยสำหรับถนน๗.๒ งานพื้นวางสินค้า ได้แก่ งานก่อสร้างปรับปรุง หรือบูรณะพื้นที่โดยใช้วัสดุต่าง ๆ ให้สามารถรับน้ำหนักได้ตามต้องการรวมทั้งสิ่งก่อสร้างอื่น ๆ ที่เป็นส่วนประกอบของพื้นวางสินค้า๗.๓ งานระบายน้ำ ได้แก่ งานก่อสร้างปรับปรุง หรือบูรณะเกี่ยวกับระบบระบายน้ำเช่น การวางท่อระบายน้ำ อุโมงค์ระบายน้ำ ประตูน้ำ การขุดลอกคูคลองการทำความสะอาดท่อระบายน้ำหรืองานอื่น ๆ ที่เกี่ยวข้อง๗.๔ งานเขื่อน ได้แก่ งานก่อสร้าง ปรับปรุง หรือบูรณะเขื่อนกันดินเขื่อนกั้นน้ำ รวมทั้งส่วนประกอบของเขื่อนข้อ ๘ ผู้รับเหมาก่อสร้างงานอาคารได้แก่ ผู้ที่รับดำเนินการงานก่อสร้าง ปรับปรุง หรือบูรณะอาคารหรือสิ่งก่อสร้างอื่น ๆ นอกจากที่ระบุไว้ในข้อ ๗ รวมทั้งงานตกแต่งภายในภายนอกอาคาร บริเวณต่อเนื่องตลอดจนงานติดตั้ง ก่อสร้าง ปรับปรุงหรือบูรณะอุปกรณ์เกี่ยวกับอาคารและสถานที่ด้วยข้อ ๙ ผู้รับเหมาก่อสร้างงานไฟฟ้าได้แก่ ผู้ที่รับดำเนินงานระบบไฟฟ้าแสงสว่าง ไฟฟ้ากำลัง ระบบปรับอากาศและระบบโทรศัพท์ข้อ ๑๐ ผู้รับเหมาก่อสร้างงานทาง แบ่งเป็น ๔ ชั้นโดยแต่ละชั้นมีสิทธิในวงเงินรับจ้างเหมาแต่ละครั้งแตกต่างกันไปตามเกณฑ์ที่ กทท.กำหนดข้อ ๑๑ ผู้รับเหมาก่อสร้างงานอาคาร แบ่งเป็น ๔ชั้น โดยแต่ละชั้นมีสิทธิในวงเงินรับจ้างเหมาแต่ละครั้งแตกต่างกันไปตามเกณฑ์ที่กทท. กำหนดข้อ ๑๒ ผู้รับเหมาก่อสร้างงานไฟฟ้า แบ่งเป็น ๔ชั้น โดยแต่ละชั้นมีสิทธิในวงเงินรับจ้างเหมาแต่ละครั้งแตกต่างกันไปตามเกณฑ์ที่ กทท.กำหนดหมวด ๒การจดทะเบียนผู้รับเหมาก่อสร้าง ข้อ ๑๓ ให้มีคณะกรรมการพิจารณาการจดทะเบียนผู้รับเหมาก่อสร้างเรียกโดยย่อว่า กพจม. ประกอบด้วย๑๓.๑ ผู้อำนวยการฝ่ายการช่าง ประธานกรรมการ๑๓.๒ รองผู้อำนวยการฝ่ายการช่าง รองประธานกรรมการ๑๓.๓ ผู้อำนวยการกองกฎหมาย กรรมการ๑๓.๔ ผู้อำนวยการกองพัสดุ กรรมการ๑๓.๕ ผู้อำนวยการกองช่างโยธา กรรมการ๑๓.๖ ผู้อำนวยการกองแบบแผนและคำนวณ กรรมการ๑๓.๗ ผู้อำนวยการกองบริการงานช่าง กรรมการ๑๓.๘ ผู้อำนวยการกองการช่าง กรรมการท่าเรือแหลมฉบัง๑๓.๙ หัวหน้าแผนกก่อสร้าง กรรมการและเลขานุการข้อ ๑๔ ให้ กพจม.มีอำนาจและหน้าที่ดังนี้๑๔.๑ พิจารณากำหนดสิทธิและคุณสมบัติของผู้รับเหมาก่อสร้างแต่ละประเภท แต่ละชั้น๑๔.๒ ดำเนินการจดทะเบียนผู้รับเหมาก่อสร้าง๑๔.๓ พิจารณาเลื่อนหรือลดชั้นของผู้รับเหมาจดทะเบียน๑๔.๔ พิจารณาโทษผู้รับเหมาจดทะเบียนที่กระทำผิดระเบียบนี้๑๔.๕ เชิญบุคคลผู้เกี่ยวข้องมาให้ข้อมูล คำแนะนำ คำปรึกษาหรือข้อเสนอแนะได้ตามความจำเป็น๑๔.๖ ปฏิบัติงานอื่นที่เกี่ยวข้องข้อ ๑๕ ในการประชุมกพจม.แต่ละครั้งต้องมีกรรมการเข้าประชุมไม่น้อยกว่ากึ่งหนึ่งของจำนวนกรรมการทั้งหมดจึงเป็นองค์ประชุมได้ข้อ ๑๖ การลงมติในที่ประชุม กพจม.ให้ถือเสียงข้างมาก โดยให้กรรมการคนหนึ่งมีหนึ่งเสียงในการลงมติถ้าเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดข้อ ๑๗ ให้ กพจม.พิจารณากำหนดคุณสมบัติของผู้รับเหมาก่อสร้างแต่ละประเภทและชั้น แล้วเสนอขอความเห็นชอบต่อผู้อำนวยการข้อ ๑๘ คุณสมบัติของผู้รับเหมาก่อสร้างตามข้อ๑๗ ให้เป็นไปตามที่ กทท. กำหนด ทั้งนี้ขึ้นอยู่กับ๑๘.๑ ฐานะการเงิน๑๘.๒ สมรรถภาพในส่วนที่เกี่ยวข้องกับเจ้าหน้าที่ เครื่องมือและอุปกรณ์๑๘.๓ ประสบการณ์ และผลงานที่มีลักษณะงานเป็นประเภทเดียวกันกับที่ขอจดทะเบียนข้อ ๑๙ ให้ กพจม.ดำเนินการจดทะเบียนผู้รับเหมาก่อสร้างใหม่ เลื่อนชั้นผู้รับเหมาจดทะเบียนลดชั้นผู้รับเหมาจดทะเบียน แก้ไขเปลี่ยนแปลงฐานะของกิจการแก้ไขคุณสมบัติของบริษัทที่ผิดไปจากที่แสดงหลักฐานไว้เดิม และยกเลิกการจดทะเบียนภายใน๙๐ วัน นับแต่วันรับคำขอ หรือได้รับรายงานขอให้ยกเลิกการจดทะเบียนแล้วรายงานให้ผู้อำนวยการเพื่ออนุมัติข้อ ๒๐ เมื่อได้รับอนุมัติการจดทะเบียนใหม่เลื่อนชั้น หรือลดชั้น ให้ประธานกรรมการ กพจม.ออกหนังสือสำคัญการจดทะเบียนตามประเภทและชั้นที่ได้รับอนุมัติ โดยให้มีอายุ ๓ปีนับจากวันที่ได้รับอนุมัติข้อ ๒๑ ในกรณีแปรสภาพนิติบุคคลหรือจะขอแก้ไขเปลี่ยนแปลงชื่อบริษัทโดยที่คุณสมบัติของบริษัทไม่เปลี่ยนแปลงไปจากที่แสดงหลักฐานไว้เดิมให้แจ้งการเปลี่ยนแปลงต่อกพจม. และให้ประธานกรรมการ กพจม. ออกหนังสือสำคัญการจดทะเบียนให้ใหม่ในประเภทและชั้นเดิมโดยหมดอายุวันเดิมข้อ ๒๒ ผู้รับเหมาจดทะเบียนที่ประสงค์จะขอต่ออายุหนังสือสำคัญการจดทะเบียนให้ยื่นคำร้องขอต่ออายุ และให้ประธานกรรมการ กพจม.ดำเนินการต่ออายุหนังสือสำคัญในประเภทและชั้นเดิมผู้รับเหมาจดทะเบียนที่ไม่ยื่นคำร้องขอต่ออายุก่อนที่หนังสือสำคัญหมดอายุให้ถือว่าพ้นสภาพการเป็นผู้รับเหมาจดทะเบียนผู้รับเหมาก่อสร้างซึ่งพ้นสภาพตามวรรคสอง ถ้าประสงค์จะจดทะเบียนใหม่จะต้องยื่นคำขอจดทะเบียนตามระเบียบนี้เป็นผู้รับเหมาจดทะเบียนรายใหม่ข้อ ๒๓ ห้าม กพจม.รับจดทะเบียนผู้รับเหมาก่อสร้างที่ถูกเพิกถอนชื่อจากทะเบียนเป็นการถาวร ตามข้อ๒๘.๑การรับจดทะเบียนผู้รับเหมาก่อสร้างที่ถูกเพิกถอนชื่อจากทะเบียนเป็นการชั่วคราวตามข้อ ๒๘.๒ จะกระทำมิได้จนกว่าเวลาผ่านพ้นไปแล้ว ๕ ปีนับแต่วันที่ประกาศเพิกถอนชื่อจากทะเบียนข้อ ๒๔ ในการจดทะเบียนผู้รับเหมาก่อสร้างให้เรียกเก็บค่าธรรมเนียมการจดทะเบียนผู้รับเหมาก่อสร้างทุกประเภทและลำดับชั้นตามอัตราที่ กทท. กำหนดค่าธรรมเนียมการจดทะเบียนดังกล่าวให้เป็นรายได้ของ กทท.หมวด ๓การยื่นเอกสารเสนอราคา ข้อ ๒๕ ในการจ้างเหมาก่อสร้างของ กทท. ตามระเบียบกทท. ว่าด้วยการพัสดุ ให้ผู้รับเหมาจดทะเบียนเป็นผู้มีสิทธิซื้อหรือรับเอกสารและยื่นเอกสารเสนอราคาโดยจะต้องแสดงหนังสือสำคัญต่อเจ้าหน้าที่หรือคณะกรรมการที่เกี่ยวข้องรวมทั้งแนบสำเนาหนังสือสำคัญประกอบการยื่นเอกสารทุกครั้งผู้รับเหมาจดทะเบียนแต่ละชั้นจะซื้อหรือรับเอกสารและยื่นเสนอราคาในชั้นที่สูงกว่าชั้นที่จดทะเบียนไว้ไม่ได้แต่มีสิทธิซื้อหรือรับเอกสารและยื่นเสนอราคาในชั้นที่ต่ำกว่าชั้นที่จดทะเบียนไว้ได้ข้อ ๒๖ กทท.ขอสงวนสิทธิที่จะเปิดโอกาสให้บุคคลธรรมดา ห้างหุ้นส่วน หรือนิติบุคคลทั่วไป มีสิทธิซื้อหรือรับเอกสารและยื่นเสนอราคาได้ ในกรณีดังต่อไปนี้๒๖.๑ เป็นงานต้องจำกัดเฉพาะผู้ที่มีความสามารถพิเศษ๒๖.๒ลักษณะของงานไม่ตรงกับประเภทของผู้รับเหมาก่อสร้างที่จดทะเบียนไว้๒๖.๓ งานอื่น ๆ ที่ กทท. เห็นสมควรการดำเนินการตามวรรคแรก ให้เจ้าหน้าที่พัสดุพิจารณาเสนอขออนุมัติต่อผู้อำนวยการเป็นกรณีๆ ไปข้อ ๒๗ การพิจารณาผลการยื่นซองเอกสารราคาในคราวใดหากปรากฏว่ามีผู้เสนอราคาที่มีผลประโยชน์ร่วมกันให้เจ้าหน้าที่หรือคณะกรรมการที่เกี่ยวข้องแจ้งให้ กพจม.พิจารณาโทษผู้รับเหมาจดทะเบียนรายนั้นหมวด ๔บทกำหนดโทษ ข้อ ๒๘ โทษของผู้รับเหมาจดทะเบียน มีดังนี้๒๘.๑ เพิกถอนชื่อจากทะเบียนเป็นการถาวร๒๘.๒ เพิกถอนชื่อจากทะเบียนเป็นการชั่วคราว๒๘.๓ ตัดสิทธิมิให้เข้ารับเหมาก่อสร้างในระยะเวลาที่กำหนดข้อ ๒๙ ผู้รับเหมาจดทะเบียนที่จะได้รับโทษ ตามข้อ๒๘.๑ จะต้องปรากฏการกระทำผิด ดังต่อไปนี้๒๙.๑ ได้รับการแจ้งเวียนชื่อเป็นผู้ทิ้งงานของทางราชการ๒๙.๒ เป็นผู้ทิ้งงานของ กทท. โดยไม่มีเหตุอันควรข้อ ๓๐ ผู้รับเหมาจดทะเบียนที่จะได้รับโทษ ตามข้อ๒๘.๒ จะต้องปรากฏการกระทำผิด ดังต่อไปนี้๓๐.๑ เป็นผู้ถูกบอกเลิกสัญญา เว้นแต่ไม่ใช่การกระทำผิดของผู้รับเหมาจดทะเบียน๓๐.๒ เป็นผู้รับเหมาจดทะเบียนที่กระทำผิดตามข้อ ๒๗๓๐.๓ มีหลักฐานที่เชื่อได้ว่าเป็นผู้ไร้สมรรถภาพในการบริหารงานข้อ ๓๑ การตัดสิทธิมิให้เข้ารับเหมาก่อสร้างตามข้อ ๒๘.๓ ให้เป็นไปตามที่กำหนดไว้ ดังต่อไปนี้๓๑.๑ เป็นผู้รับเหมาจดทะเบียนที่ทำผิดแบบรายการอยู่เสมอ ทำงานล่าช้าหรือไม่ต่อเนื่อง หรือปฏิบัติงานที่อาจเกิดความเสียหายแก่ กทท.โดยไม่มีเหตุอันสมควรให้ตัดสิทธิรับเหมาก่อสร้างเป็นเวลา ๒ ปีนับแต่วันที่มีประกาศ ตามข้อ ๓๒๓๑.๒ เป็นผู้รับเหมาจดทะเบียนที่ได้รับแจ้งให้แก้ไข หรือซ่อมแซมงานที่อยู่ในระหว่างรับประกันผลงานแล้วไม่ดำเนินการตามกำหนดให้ตัดสิทธิเข้ารับเหมาก่อสร้างเป็นเวลา ๒ ปี นับแต่วันที่มีประกาศตามข้อ ๓๒๓๑.๓ เป็นผู้รับเหมาจดทะเบียนที่ไม่มาชี้แจงตามที่ กทท.แจ้งไปโดยไม่มีเหตุอันสมควรให้ตัดสิทธิเข้าเสนอราคาเป็นเวลา ๑ ปี นับแต่วันที่มีประกาศตามข้อ ๓๒ข้อ ๓๒ เมื่อ กพจม.ได้พิจารณาโทษผู้รับเหมาจดทะเบียนแล้ว ให้รายงานต่อผู้อำนวยการ เพื่อให้ความเห็นชอบก่อนประกาศให้ผู้รับเหมาจดทะเบียนทราบโดยทั่วกันข้อ ๓๓ ผู้รับเหมาจดทะเบียนที่ถูกลงโทษมีสิทธิยื่นอุทธรณ์ต่อกพจม. ภายใน ๓๐ วัน นับแต่วันประกาศลงโทษและให้ กพจม. พิจารณาเสนอผู้อำนวยการเพื่อวินิจฉัยชี้ขาดภายใน ๙๐ วัน นับจากวันได้รับคำอุทธรณ์ทั้งนี้ คำวินิจฉัยชี้ขาดตามวรรคแรกให้ถือเป็นที่สุดหมวด ๕บทเฉพาะกาล ข้อ ๓๔ ผู้รับเหมาก่อสร้างที่ได้รับสิทธิเป็นผู้รับเหมาจดทะเบียนก่อนระเบียบกทท. ฉบับนี้มีผลบังคับใช้ ให้คงสิทธิการเป็นผู้รับเหมาจดทะเบียนในประเภทเดิมชั้นเดิมต่อไป และเมื่อหมดอายุให้สิทธิผู้รับเหมายื่นขอต่ออายุตามข้อ ๒๒ประกาศณ วันที่ ๗ กุมภาพันธ์ พ.ศ. ๒๕๕๗เรือเอกอิทธิชัย สุพรรณกูลรองผู้อำนวยการการท่าเรือแห่งประเทศไทยสายบริหารทรัพยากรบุคคลและการเงินรักษาการแทนผู้อำนวยการการท่าเรือแห่งประเทศไทยปริยานุช/ผู้จัดทำ๕ มีนาคม ๒๕๕๗อังศุมาลี/ผู้ตรวจ๑๑ มีนาคม ๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๔๐ ง/หน้า ๒/๒๘ กุมภาพันธ์ ๒๕๕๗